Rowers stamp fietsryer, buit fiets van R150 000 | Netwerk24
Is werk-van-die-huis-af hier om te bly?
Is dit die nuwe normaal om van die huis af te werk?.
Deur Lynn Williams 07 Junie 2020 11:26
Kapt. Sandra Janse van Rensburg, polisiewoordvoerder, sê die rooftog het Saterdag om 06:10 in Victoria Road in Walmer plaasgevind.
Volgens Janse van Rensburg was die fietsryer alleen in die rigting van Marine Drive, Schoenmakerskop onderweg toe hy twee drawwers opgemerk het.
Toe hy verby die drawwers ry, het die mans hom van sy fiets afgestoot.
Hy is van sy rooi en swart Specialized S-Works-bergfiets, ’n Garmin-horlosie, sy fiets se lig en ’n paar bergfietsskoene beroof. Hy het na die naaste polisiekantoor gestap waar hy die rooftog aangemeld het.
“Hy het geringe beserings aan sy arms opgedoen,” het Janse van Rensburg gesê.
Speurders van die Walmer-polisiekantoor het ’n beroep gedoen op die handelaars van tweedehandse winkels en die gemeenskap om op die uitkyk te wees vir enigeen wat die gesteelde items probeer verkoop.
Enigeen met inligting kan lt.kol. Melody Oranje bel by 082 441 8505, of die polisie se teenmisdaadnommer by 08600 10111.
Mense kan ook hul naaste polisiekantoor besoek. Alle inligting word vertroulik hanteer.
Meer oor: Port Elizabeth | Polisie | Diefstal | Fiets | Fietsryer
Somerset-Wes fietsryer steeds spoorloos
Fietsryer van Somerset-Wes al 4 dae vermis
Held wat fietsryer red, in sy slaap dood
Virtuele Everest haal alles uit groep fietsryer-vriende